Diari Oficial de la Generalitat Valenciana


Sumari del DOGV 3772, del 15-06-2000 (2000/4750)

RESOLUCIÓ de 24 de maig de 2000, del conseller de Cultura i Educació, per la qual s'adjudiquen ajudes per al foment de la investigació científica i el desenrotllament tecnològic a la Comunitat Valenciana, en la seua convocatòria de borses de viatge per a l'assistència a congressos, jornades i reunions de caràcter científic, humanístic i tecnològic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4750


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 24 de maig de 2000, del conseller de Cultura i Educació, per la qual s'adjudiquen ajudes per al foment de la investigació científica i el desenrotllament tecnològic a la Comunitat Valenciana, en la seua convocatòria de borses de viatge per a l'assistència a congressos, jornades i reunions de caràcter científic, humanístic i tecnològic. [2000/F4750]
  
De conformitat amb el que establixen els articles 13 i 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 3 de l'Ordre de 22 de desembre de 1999, de la Conselleria de Cultura, Educació i Ciència (DOGV núm. 3.656, de 30 de desembre), per la qual es convocaven diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana, i l'article 8 de l'annex IV de la dita ordre, resolc:
  
Primer
  
Revocar la delegació de l'exercici de la competència per a resoldre la convocatòria de borses de viatge per a l'assistència a congressos, jornades i reunions de caràcter científic, humanístic i tecnològic (annex IV de l'Ordre de 22 de desembre de 1999), delegada en el director general d'Ensenyaments Universitaris i Investigació (article 3 de la citada ordre), per donar-se la causa legal d'abstenció prevista en l'apartat b) de l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segon
  
1. Adjudicar les borses de viatge per a l'assistència i participació en congressos, jornades i reunions de caràcter científic, humanístic i tecnològic (annex IV), als professors i investigadors, segons la relació que figura com a annex a esta resolució i en la quantia que s'especifica.
  
2. S'entendran denegades les sol·licituds que no figuren en la dita relació.
  
Tercer
  
Els beneficiaris estan obligats a complir la normativa establida als annexos I i IV de l'esmentada ordre.
  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la present publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la present publicació.